
ĮŽANGA
Lietuvos Respublikos ekonomikos ir inovacijų ministerija (toliau – EIMIN) nuo 2014 m. vertina administracinės naštos ūkio subjektams lygio pokyčius. Pagal institucijų pateiktus duomenis apibendrinama, kokie viešosios politikos sprendimai didino, o kokie – mažino administracinę naštą, pateikiama informacija apie atskirų institucijų pasiekimus ir bendras tendencijas administracinės naštos prevencijos srityje.
Šioje Administracinės naštos mažinimo stebėsenos ataskaitoje (toliau – Ataskaita) pateikiami duomenys apie atskirų institucijų priimtus teisės aktus, apžvelgiami administracinės naštos priemonių plano (krypčių) vykdymo rezultatai. 
EIMIN, apibendrinusi institucijų pateiktus duomenis, nustatė, kad per 2019 m. administracinė našta ūkio subjektams buvo sumažinta 12,8 mln. eurų. Didžiausią dalį šio rodiklio sudarė 2019 m. pirmo pusmečio rezultatai – per šį laikotarpį administracinė našta ūkio subjektams buvo sumažinta 11,69 mln. eurų. Per antrą 2019 m. pusmetį institucijoms pavyko sumažinti administracinę naštą tik 1,1 mln. eurų. Apibendrinant administracinės naštos ūkio subjektams vertinimo rezultatus nuo vertinimo pradžios 2014 m., nustatyta, kad administracinė našta buvo sumažinta 122,2 mln. eurų. Didžiąją dalį šio rodiklio vis dar sudaro 2018 m. pasiekimai – pernai administracinė našta buvo sumažinta 103,9 mln. eurų.
Institucijos, kurios pasiekė geriausių rezultatų, mažinant administracinę naštą 2019 m., yra Valstybinė maisto ir veterinarijos inspekcija (toliau – VMVT), Lietuvos Respublikos sveikatos apsaugos ministerija (toliau – SAM), Lietuvos Respublikos finansų ministerija (toliau – FINMIN), Lietuvos Respublikos žemės ūkio ministerija (toliau – ŽŪM) ir EIMIN. Institucijos, kurios nuo 2014 m. pasiekė geriausių rezultatų, mažinant administracinę naštą, yra FINMIN, VMVT, ŽŪM, EIMIN ir Valstybinė socialinio draudimo fondo valdyba prie Socialinės apsaugos ir darbo ministerijos (toliau – SoDra).
Atsižvelgiant į ilgametės administracinės naštos ūkio subjektams pokyčio stebėsenos rezultatus, šioje Ataskaitoje EIMIN teikia savo įžvalgas ir siūlymus, susijusius su poreikiu keisti administracinės naštos problematiką ir kitus geresnio reglamentavimo aspektus nustatančius teisės aktus.











VARTOJAMOS SĄVOKOS IR APIBRĖŽIMAI
	Geresnis reglamentavimas
	Priemonių, padedančių formuoti ir įvertinti viešosios politikos sprendimus (tarp jų – teisės aktus), visuma, užtikrinanti proceso skaidrumą, laukiamos naudos sukūrimą, minimalias sąnaudas ir valstybės intervenciją, visuomenės įtraukimą ir įrodymais pagrįstų sprendimų priėmimą


	Administracinė našta
	Laiko sąnaudos ir finansinės išlaidos, kurias patiria ar gali patirti asmenys, vykdydami teisės aktuose nustatytus ar teisės aktų projektuose siūlomus nustatyti informacinius įpareigojimus (Lietuvos Respublikos administracinės naštos mažinimo įstatymo[footnoteRef:1] (toliau – ANMĮ) 2 straipsnio 1 dalis) [1:  https://www.e-tar.lt/portal/lt/legalAct/TAR.DE127819AE22/asr] 



	Informacinis įpareigojimas



	Teisės akte arba teisės akto projekte esantis įpareigojimas ūkio subjektui pateikti valstybės ar savivaldybių institucijoms ar įstaigoms arba jų įgaliotiems asmenims informaciją apie savo veiklą ar gaminius arba kitą teisės akte nustatytą ar teisės akto projekte siūlomą nustatyti informaciją; tokią informaciją kaupti, saugoti ir pateikti institucijoms ar trečiosioms šalims (ANMĮ 2 straipsnio 3 dalis)


	Reguliavimo našta
	Administracinė ir kita ūkio subjekto patiriama teisės aktuose esančių įpareigojimų sukeliama našta (prisitaikymo išlaidos)

	Prisitaikymo (atitikties) išlaidos
	Išlaidos, kurias tiesiogiai patiria ūkio subjektai, įgyvendindami teisės aktuose nustatytus įpareigojimus, ir kurių nepatirtų, jei nebūtų taikomas įpareigojimas


	
Institucija

	
Valstybės ar savivaldybės biudžetinė įstaiga, įgaliota atlikti viešąjį administravimą Lietuvos Respublikos viešojo administravimo įstatymo[footnoteRef:2] (toliau – VAĮ) nustatyta tvarka (VAĮ 2 straipsnio 6 dalis)  [2:  https://www.e-tar.lt/portal/lt/legalAct/TAR.0BDFFD850A66/asr] 



	Ūkio subjektas





	Įmonės, jų junginiai (asociacijos, susivienijimai, konsorciumai ir pan.), įstaigos ar organizacijos arba kiti juridiniai ar fiziniai asmenys, vykdantys (ar galintys vykdyti) ūkinę veiklą Lietuvos Respublikoje (Lietuvos Respublikos konkurencijos įstatymo[footnoteRef:3] 3 straipsnio 22 dalis) [3:  https://www.e-tar.lt/portal/lt/legalAct/TAR.B8B6AFC2BFF1/asr
] 





SUTRUMPINIMAI
AM		Lietuvos Respublikos aplinkos ministerija
EIMIN		Lietuvos Respublikos ekonomikos ir inovacijų ministerija
ENMIN		Lietuvos Respublikos energetikos ministerija
FINMIN		Lietuvos Respublikos finansų ministerija
LTSA		Lietuvos transporto saugos administracija
SAM		Lietuvos Respublikos sveikatos apsaugos ministerija
SUMIN		Lietuvos Respublikos susisiekimo ministerija
VMI	Valstybinė mokesčių inspekcija prie Lietuvos Respublikos finansų ministerijos
VMVT	Valstybinė maisto ir veterinarijos tarnyba
VRM		Lietuvos Respublikos vidaus reikalų ministerija
ŽŪM		Lietuvos Respublikos žemės ūkio ministerija			



1. ADMINISTRACINĖS NAŠTOS RODIKLIS IR INSTITUCIJŲ PASIEKIMAI PER 2019 METUS: SKAIČIAI IR FAKTAI
EIMIN, įvertinusi institucijų pateiktus duomenis apie administracinę naštą, nustatė, kad per 2019 m. administracinė našta ūkio subjektams sumažėjo 12,8 mln. eurų. Į šį rodiklį yra įtraukti ir didinusių administracinę naštą, ir ją mažinusių institucijų pasiekimai. Lyginant 2019 m. rodiklį su 2018 m. administracinės naštos pokyčio rodikliu, jis yra 8 kartus mažesnis. Per 2018 m. administracinė našta ūkio subjektams sumažėjo net 103,9 mln. eurų. Vertinant 2019 m. rodiklio indėlį į bendrą 2014-2019 m. administracinės naštos pokyčio rodiklį, kuris siekia 122,2 mln. eurų, jis sudaro 10,47 % šios sumos. 

1.1. Administracinės naštos mažinimo rodiklis
Labiausiai administracinę naštą 2019 m. sumažino šios institucijos:
1. VMVT – 9,23 mln. eurų
2. SAM – 2,26 mln. eurų
3. FINMIN – 0,97 mln. eurų
4. ŽŪM – 0,56 mln. eurų
5. EIMIN – 0,11 mln. eurų

VMVT indėlis į administracinės naštos mažinimą 2019 m. yra žymus – beveik 70 proc. visos per 2019 m. sumažintos administracinės naštos. Pažymėtina, kad šis rezultatas yra pasiektas, priėmus tik vieną VMVT direktoriaus įsakymą. Šio įsakymo tikslinė grupė, kuriai teisės aktas daro tiesioginę įtaką, yra daugiau nei 17 tūkst. ūkio subjektų; vienam tipiniam ūkio subjektui VMVT padarytas pakeitimas leis sutaupyti 524 eurus per metus.
Pažymėtina, kad VMVT pasiekimai administracinės naštos mažinimo srityje yra ilgalaikiai – 2018 m., atsisakius maisto tvarkymo savikontrolės žurnalų pildymo, administracinė našta maisto tvarkymo įmonėms buvo sumažinta 31,84 mln. eurų, o bendras nuo 2014 m. VMVT reguliavimo srityje sumažintos administracinės naštos rodiklis siekia 41,2 mln. eurų.
SAM per 2019 m. sumažino administracinę naštą 2,3 mln. eurų ir reikšmingiausiai prisidėjo prie 2018 – 2019 m. Administracinės naštos mažinimo priemonių plano (krypčių). Palyginimui, 2018 m. SAM padidino administracinę naštą 113 tūkst. eurų, 2017 m. – sumažino 121 tūkst. eurų, o 2016 – padidino net 3,4 mln. eurų. SAM teisinio reguliavimo specifika ne visada leidžia institucijai koncentruotis vien į teisės aktų reikalavimais sukeliamos naštos mažinimą. Asmens ir visuomenės sveikatos apsauga – tai padidinto dėmesio ir veiksmingų reguliavimo priemonių reikalaujančios sritys. 
Labiausiai administracinę naštą 2019 m. padidino šios institucijos:
1. VRM + 392 tūkst. eurų
2. AM + 80 tūkst. eurų
3. VMI + 3 tūkst. eurų
Kitų institucijų, didinusių administracinę naštą ūkio subjektams 2019 m., rezultatai yra mažareikšmiai ir neturi esminio poveikio bendram metiniam rodikliui.

Didžiausią administracinę naštą ūkio subjektams sukėlė VRM kompetencijos srityje priimti teisės aktų pakeitimai, kurie sudaro 82,5 proc. visos administracinės naštos 2019 m. AM kompetencijos srities teisės aktai – 17 proc., VMI – tik 0,64 proc.
Iš viso per 2019 m. institucijos priėmė 108 teisės aktų pakeitimus, kurie keitė administracinę naštą ūkio subjektams: 29 įstatymų pakeitimus, 10 Vyriausybės nutarimų, 69 kitų institucijų kompetencijos srities įsakymai (įskaitant Lietuvos banko valdybos nutarimą). Palyginimui: per 2018 m. institucijos priėmė 151 teisės aktų pakeitimo projektus, keičiančius administracinę naštą: 44 įstatymų pakeitimo projektus, 21 Vyriausybės nutarimą ir 85 kitų institucijų kompetencijos srities įsakymų. 
Apibendrinant 2019 m. institucijų pasiekimus administracinės naštos ūkio subjektams mažinimo srityje, pažymėtina, kad per pastaruosius metus administracinę naštą savo kompetencijos srityje buvo padidinusios tik 6 institucijos (3 iš jų – nežymiai, iki 1 tūkst. eurų). Administracinę naštą sumažino 15 institucijų (4 iš jų – nežymiai, iki 1 tūkst. eurų).
EIMIN atlieka administracinės naštos pokyčio rodiklio vertinimą du kartus per metus, todėl toliau pateikiami detalesni duomenys už 2019 m. pirmą ir antrą pusmečius.
Per 2019 m. I pusmetį administracinė našta ūkio subjektams buvo sumažinta 11,69 mln. eurų. EIMIN pateikė duomenis 16 institucijų, iš kurių 10 sumažino administracinę naštą, o 6 – ją padidino.
Labiausiai administracinę naštą ūkio subjektams 2019 m. I pusmetį sumažino:
1. VMVT – 9,23 mln. eurų
2. SAM – 2,25 mln. eurų
3. FINMIN – 170 tūkst. eurų
4. ŽŪM – 150 tūkst. eurų
5. ENMIN – 20 tūkst. eurų
Labiausiai administracinę naštą 2019 m. I pusmetį padidino:
1. EIMIN + 81 tūkst. eurų
2. AM + 26 tūkst. eurų
3. LTSA + 22 tūkst. eurų
4. VMI + 3 tūkst. eurų

[bookmark: _Hlk35002533]Per 2019 m. II pusmetį administracinė našta ūkio subjektams buvo sumažinta 1,1 mln. eurų. EIMIN pateikė duomenis 19 institucijų, iš kurių 13 sumažino administracinę naštą, o 6 – ją padidino.
Labiausiai administracinę naštą ūkio subjektams 2019 m. II pusmetį sumažino:
1. FINMIN – 797 tūkst. eurų
2. ŽŪM – 415 tūkst. eurų
3. EIMIN – 196 tūkst. eurų
4. SUMIN – 99 tūkst. eurų
5. LTSA – 28 tūkst. eurų
Labiausiai administracinę naštą 2019 m. II pusmetį padidino:
1. VRM + 396 tūkst. eurų
2. AM + 53 tūkst. eurų
3. VMVT + 6 tūkst. eurų

1.2. Administracinė našta: sumažinimo ir padidinimo pavyzdžiai
Administracinės naštos mažinimas:
Per visus 2019 m. labiausiai administracinę naštą sumažino šie teisės aktai:
· [bookmark: _Hlk33003647]VMVT mažoms maisto prekių parduotuvėms taikomų maisto tvarkymo reikalavimų pakeitimas[footnoteRef:4] – 9,23 mln. eurų [4:  Valstybinės maisto ir veterinarijos tarnybos direktoriaus 2019 m. gegužės 24 d. įsakymas Nr. B1-367 „Dėl Mažoms maisto produktų parduotuvėms taikomų maisto tvarkymo reikalavimų patvirtinimo“. ] 

· SAM įsakymas dėl sveikatos priežiūros įstaigų veiklos apskaitos ir atskaitomybės tvarkos pakeitimas[footnoteRef:5] – 1,182 mln. eurų [5:  Lietuvos Respublikos sveikatos apsaugos ministro 2019 m. gegužės 14 d. įsakymas Nr. V-568 „Dėl Lietuvos Respublikos sveikatos apsaugos ministro 1999 m. lapkričio 29 d. įsakymo Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ pakeitimo“] 

· FINMIN įsakymas dėl akcizų apskaičiavimo dokumentų[footnoteRef:6] – 810 tūkst. eurų [6:  Lietuvos Respublikos finansų ministro 2019 m. liepos 4 d. įsakymas Nr. 1K-206 „Dėl finansų ministro 2003 m. vasario 17 d. įsakymo Nr. 1K-038 „Dėl akcizų apskaičiavimo dokumentų“ pakeitimo“] 

· ŽŪM ekologinio žemės ūkio taisyklės[footnoteRef:7] – 415 tūkst. eurų [7:  Lietuvos Respublikos žemės ūkio ministro 2019 m. spalio 28 d. įsakymas Nr. 3D-591 „Dėl žemės ūkio ministro 2000 m. gruodžio 28 d. įsakymo Nr. 375 „Dėl Ekologinio žemės ūkio taisyklių patvirtinimo“ pakeitimo“] 

· EIMIN dokumento, patvirtinančio pakankamas darbdavio metines pajamas, tvarkos aprašas[footnoteRef:8] – 199 tūkst. eurų [8:  Lietuvos Respublikos ekonomikos ir inovacijų ministro 2019 m. rugpjūčio 30 d. įsakymas Nr. 4-503 "Dėl dokumento, patvirtinančio pakankamas darbdavio metines pajamas, išdavimo tvarkos aprašo patvirtinimo"] 

Didžiausią įtaką administracinės naštos sumažinimui per 2019 m. turėjo VMVT priimtas mažoms maisto produktų parduotuvėms taikomų maisto tvarkymo reikalavimų pakeitimas, kuriuo atsisakoma kasdieninio trijų savikontrolės žurnalų pildymo. Įsakymo pakeitimai leidžia pildyti savikontrolės žurnalus tik neatitikčių atvejais. Teisės aktų, reglamentuojančių smulkaus ir vidutinio verslo, veikiančio mažmeninės prekybos arba maisto tvarkymo srityje, peržiūra ir reikalavimų supaprastinimas, yra svarbi mažų ir labai mažų įmonių verslo aplinkos gerinimo dalis. Tokie teisės aktai paprastai daro įtaką didelei tikslinei grupei (nurodytas VMVT įsakymas palengvino 17 tūkst. ūkio subjektų administracinę naštą), todėl net nedideli pakeitimai teigiamai atsiliepia bendram administracinės naštos rodikliui.
SAM įsakymo dėl sveikatos priežiūros įstaigų veiklos apskaitos ir atskaitomybės tvarkos pakeitimo leido šeimos gydytojams nebeteikti pažymų, pateisinančių ugdymo institucijos nelankymą dėl ligos ir taip leidžia sutaupyti ne tik ugdymo įstaigas lankančių vaikų ir tėvų laiką (palengvinti piliečiams tenkančią administracinę naštą), bet ir sveikatos priežiūros įstaigų darbuotojų laiką. Būtina pažymėti ir kitus teigiamus naujo reguliavimo aspektus: priimant nurodytą teisės aktą, SAM aktyviai konsultavosi su socialiniais partneriais – tėvų, gydytojų, savivaldybių atstovais, kitomis institucijomis. Reikalavimo teikti pažymas visais atvejais, kai dėl ligos vaikas negali lankyti mokyklos arba ikimokyklinės įstaigos, atsisakymas gali būti vertinamas kaip didesnio pasitikėjimo tėvais išraiška, savo ruožtu prisidedanti prie didesnio visuomenės pasitikėjimo reguliavimo sistema. Perteklinių reikalavimų atsisakymas daro įtaką ne tik laiko sąnaudoms ir finansinėms išlaidoms – ne ką mažesnis efektas yra tikslinės grupės nuomonė apie reguliavimo aplinką ir institucijas, kuriančias reguliavimą.
2019 m. II pusmetį išsiskyrė FINMIN atliktas įsakymo dėl akcizų apskaičiavimo dokumentų pakeitimas, kurį priėmus, akcizų apskaičiavimo dokumente nebereikia nurodyti tokių duomenų, kaip akcizais apmokestinamų prekių sandėlio savininko, gavėjo, vežėjo nuolatinė gyvenamoji vieta, PVM mokėtojų kodų, prekių pakuočių rūšies (cisternos, buteliai, cigarečių pakeliai), sandėlio savininko ar jo įgalioto asmens, užpildžiusio akcizų apskaičiavimo dokumentą, ir asmens, priėmusio akcizais apmokestinamas prekes gabenti, ar jo įgaliojo asmens patvirtinimo (asmens vardo, pavardės, pareigų pavadinimo, parašo). Šie pakeitimai sumažino administracinę naštą verslui 810 tūkst. eurų. Pažymėtina, kad įsakymo priėmimą inicijavo VMI, siekdama sumažinti mokesčių mokėtojams tenkančią administracinę naštą, tačiau teisės akto pakeitimą atliko FINMIN, todėl ir teisės akto sąlygotas administracinės naštos mažinimo rodiklis priskirtinas FINMIN.
2019 m. reikšmingai administracinę naštą sumažino ir ŽŪM, pakeitusi Ekologinio žemės ūkio taisykles, kuriomis ekologiškai ūkininkaujantiems subjektams naikinamas reikalavimas turėti atliktus dirvožemio agrocheminius tyrimus, taip pat reikalavimas sudaryti tręšimo planus, kuris buvo skirtas po atliktų dirvožemio tyrimų tręšiantiems laukus kitomis nei mėšlas ar srutos leistinomis ekologinėje gamyboje naudoti medžiagomis ūkio subjektams. Šie pakeitimai ekologinių ūkių subjektams leido sutaupyti 415 tūkst. eurų.
EIMIN, pakeitusi Dokumento, patvirtinančio pakankamas darbdavio metines pajamas, išdavimo tvarkos aprašą ir panaikinusi reikalavimą darbdaviams, kurie siekia įdarbinti įmonės vadovą, turintį kitos valstybės pilietybę (išskyrus Europos Sąjungą ar Europos Laisvosios Prekybos Asociacijos valstybių piliečius), pateikti tam tikrus dokumentus Migracijos departamentui. Dėl šio pakeitimo administracinė našta sumažėjo beveik 199 tūkst. eurų. Šiuo pakeitimu buvo sudarytos prielaidos užsienio investuotojų vadovams greičiau ir sklandžiau atvykti į Lietuvą. Pažymėtina, kad palengvinti reikalavimai, skirti aukštos kvalifikacijos profesionalų iš užsienio šalių pritraukimui, yra svarbūs ne tik dėl formalaus administracinės naštos sumažėjimo, tačiau labiausiai – dėl investicijų pritraukimo ir aukštos pridėtinės vertės darbo vietų kūrimo.

Administracinės naštos didinimas:
Per visus 2019 m. labiausiai administracinę naštą padidino šie teisės aktai:
· VRM Pinigų plovimo ir teroristų finansavimo prevencijos įstatymo pakeitimas[footnoteRef:9]  + 395,5 tūkst. eurų [9:  2019 m. gruodžio 3 d. Lietuvos Respublikos pinigų plovimo ir teroristų finansavimo prevencijos įstatymo Nr. VIII-275 2, 4, 5, 7, 8, 9, 10, 11, 12, 13, 14, 15, 17, 19, 20, 21, 22, 23, 24, 25, 26, 27, 28, 29, 48, 49, 51 straipsnių ir priedo pakeitimo ir įstatymo papildymo 71, 141, 251, 252 straipsniais įstatymas Nr. XIII-2584] 

· AM Lietuvos Respublikos specialiųjų žemės naudojimo sąlygų įstatymas[footnoteRef:10] + 53 tūkst. eurų [10:  2019 m. birželio 6 d. Lietuvos Respublikos specialiųjų žemės naudojimo sąlygų įstatymas Nr. XIII-2166] 

· SAM įsakymas dėl Sveikatos statistinių ataskaitų patvirtinimo pakeitimo[footnoteRef:11] + 33 tūkst. eurų [11:  Lietuvos Respublikos sveikatos apsaugos ministro 2019 m. spalio 3 d. įsakymas Nr. V-1129 "Dėl Lietuvos Respublikos sveikatos apsaugos ministro 2006 m. lapkričio 13 d. įsakymo Nr. V-938 "Dėl Sveikatos statistinių ataskaitų patvirtinimo" pakeitimo"] 

· EIMIN parengtas nutarimo dėl Valstybės valdomų įmonių veiklos skaidrumo užtikrinimo gairių aprašo pakeitimas[footnoteRef:12] + 30 tūkst. eurų [12:  Lietuvos Respublikos Vyriausybės 2019 m. kovo 27 d. nutarimas Nr. 284 „Dėl Lietuvos Respublikos Vyriausybės 2010 m. liepos 14 d. nutarimo  Nr. 1052 „Dėl Valstybės valdomų įmonių veiklos skaidrumo užtikrinimo gairių aprašo patvirtinimo“ pakeitimo“] 

· EIMIN parengtas Tręšiamųjų produktų įstatymas[footnoteRef:13] + 29,7 tūkst. eurų [13:  2019 m. sausio 11 d. Lietuvos Respublikos tręšiamųjų produktų įstatymas Nr. XIII-1927] 

VRM parengto Pinigų plovimo ir teroristų finansavimo prevencijos įstatymo pakeitimo sukeliama administracinė našta ūkio subjektams siekia 395,5 tūkst. eurų. Administracinės naštos padidėjimo priežastis – būtinybė perkelti į Lietuvos Respublikos nacionalinę teisę 2018 m. gegužės 30 d. Europos Parlamento ir Tarybos direktyvos (ES) Nr. 2018/843, kuria iš dalies keičiama Direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos ir iš dalies keičiamos direktyvos 2009/138/EB ir 2013/36/ES, nuostatas. Įstatymo pakeitimu buvo nustatyti tokie įpareigojimai: finansų įstaigoms ir kitiems įpareigotiems subjektams saugoti  informaciją apie  kliento, kuris yra juridinis asmuo, nuosavybės ir kontrolės struktūrą; kai vykdomas naudos gavėjo tapatybės nustatymas, tais atvejais, kai naudos gavėju nustatytas vyresnysis vadovas, finansų įstaigos ir kiti įpareigotieji subjektai privalo patikrinti vyresniojo vadovo pareigas einančio fizinio asmens tapatybę ir saugoti įrašus apie atliktus veiksmus ir patikrinimo proceso metu iškilusius sunkumus, jei tokių buvo; finansų įstaigos ir kiti įpareigotieji subjektai, pradėdami dalykinius santykius su juridiniu asmeniu, nustatydami to juridinio asmens naudos gavėjo tapatybę, turi naudotis Juridinių asmenų dalyvių informacine sistema (JADIS), iš kurios gautų išrašą ar duomenis apie to kliento naudos gavėjus ir kt. Pažymėtina, kad šis įstatymo pakeitimo projektas buvo svarstytas Geresnio reguliavimo priežiūros komisijoje ir jos narių pasiūlymas pritarti projektui buvo pateiktas Vyriausybei.
AM parengtas Specialiųjų žemės naudojimo sąlygų įstatymas administracinę naštą padidino 53 tūkst. eurų. Pažymėtina, kad įstatymu buvo siekiama pagerinti verslo sąlygas – įstatyme numatyta galimybė statyti ar keisti statinių paskirtį (gavus pritarimą projektui) atitinkamose teritorijose, kuriose tą daryti buvo draudžiama, ir paankstintas specialiųjų žemės naudojimo sąlygų taikymo pradžios laikas (tam reikia pateikti papildomą pranešimą VĮ Registrų centrui). Remiantis AM pateikta informacija, modifikavus Nekilnojamojo turto registrą ir išplėtus jo funkcionalumą (planuojama nuo 2023-01-01), administracinė našta sumažės, nes nebeliks galiojančiame teisiniame reguliavime numatytos prievolės įstatyme nurodytas teritorijas įrašyti į Nekilnojamojo turto kadastrą ir Nekilnojamojo turto registrą.
SAM priimtu įsakymo dėl Sveikatos statistinių ataskaitų patvirtinimo pakeitimu buvo patvirtinta nauja Radiologinės metų veiklos ataskaitos Nr. 1-RAD (sveikata) forma, kuri pirmą kartą bus pateikiama Higienos institutui už 2020 m. Ataskaitą teiks sveikatos priežiūros įstaigos, kurios turi medicinos priemones (prietaisus), atitinkančias tam tikras sąlygas. Administracinė našta ūkio subjektams dėl šios ataskaitos teikimo sudarys 33 tūkst. eurų.
EIMIN parengtas nutarimo dėl Valstybės valdomų įmonių veiklos skaidrumo užtikrinimo gairių aprašo pakeitimas administracinę naštą padidino 30 tūkst. eurų. Pakeitimu buvo nustatyta, kad valstybės valdomos įmonės interneto svetainėje turės atskleisti daugiau duomenų ir informacijos, įskaitant dukterinių bendrovių duomenis, metines konsoliduotąsias finansines ataskaitas ir konsoliduotuosius metinius pranešimus, taip pat laikytis papildomų reikalavimų metinės veiklos ataskaitos arba metinio pranešimo turiniui bei reikalavimų tarpinės veiklos ataskaitos arba tarpinio pranešimo turiniui. Pažymėtina, kad dėl šių pakeitimų padidės valstybės valdomų įmonių skaidrumas. Dėl reikalavimo rengti tarpinę 12 mėnesių apibendrinančią valstybės valdomų įmonių veiklos ataskaitą visuomenė anksčiau turės preliminarią informaciją apie valstybės valdomų įmonių ataskaitinių metų veiklos rezultatus.
EIMIN parengtas ir Seimo priimtas Tręšiamųjų produktų įstatymas padidino administracinę naštą 29,7 tūkst. eurų. Tręšiamiesiems produktams sukuriama visiškai nauja teisinio reguliavimo sistema. Apskaičiuota, kad gamintojams, importuotojams, platintojams, įgaliotiesiems atstovams dėl naujai sukuriamo teisinio reguliavimo atsiranda tokia administracinė našta: gamintojams nustatoma prievolė tinkamai ženklinti gaminį užtikrinant jo atsekamumą (ši informacija visoje tiekimo grandinėje padeda padaryti rinkos priežiūrą paprastesnę ir veiksmingesnę), ekonominiams veiklos vykdytojams atsiranda reikalavimas prieš tiekiant ir pateikiant rinkai tręšiamuosius produktus pateikti įgaliotoms institucijoms techninius dokumentus.
1.3. Administracinės naštos pokyčio dinamika
Apžvelgiant individualaus administracinės naštos mažinimo tikslo institucijoms pažangą, pažymėtina, kad 2019 m. padėtis, lyginant su 2018 m., išlieka panaši. 2018 m. administracinę naštą verslui sumažino 17 institucijų, tačiau 5 ją padidino. 2019 m. sumažinusių naštą institucijų buvo 15, 6 institucijos ją padidino, tačiau bendram rodikliui yra reikšmingi tik dviejų institucijų rezultatai: VRM, padidinusios naštą 392 tūkst. eurų ir AM, padidinusios naštą 80 tūkst. eurų. Kitų institucijų (VMI, Lietuvos banko, Muitinės departamento prie Lietuvos Respublikos finansų ministerijos ir Lietuvos Respublikos kultūros ministerijos) kompetencijos srityje padidinta administracinė našta yra nežymi.
EIMIN pagal institucijų pateiktus duomenis apibendrino pasiekimus administracinės naštos ūkio subjektams mažinimo srityje nuo 2014 m., kai buvo nustatytas privalomas administracinės naštos ūkio subjektams vertinimas. Apskaičiuoti rezultatai išlieka panašūs į 2018 m.: labiausiai administracinę naštą ūkio subjektams pavyko sumažinti FINMIN – 69,7 mln. eurų, VMVT – 41,2 mln. eurų, ŽŪM – 4,88 mln. eurų, EIMIN – 2,29 mln. eurų, SoDra – 2,15 mln. eurų. Galima išskirti VRM pasiekimus – už 2014 – 2018 m. laikotarpį bendras institucijos sumažintos administracinės naštos rodiklis siekė 308 tūkst. eurų, tačiau apibendrinus 2014 – 2019 metų duomenis matyti, kad institucijos priimti teisės aktai padidino administracinę naštą ūkio subjektams 83,8 tūkst. eurų.
Per visą vertinimo laikotarpį šios institucijos sumažino administracinę naštą ūkio subjektams:
	Eil. Nr.
	INSTITUCIJA
	VISO 2014-2019 m.

	1
	Finansų ministerija
	-69709527,44

	2
	Valstybinė maisto ir veterinarijos tarnyba
	-41228047,94

	3
	Žemės ūkio ministerija
	-4886649,73

	4
	Ekonomikos ir inovacijų ministerija (buvusi Ūkio ministerija)
	-2292254,25

	5
	Valstybinė socialinio draudimo fondo valdyba prie SADM
	-2150777,83

	6
	Teisingumo ministerija
	-1111827,93

	7
	Valstybinė mokesčių inspekcija prie FM
	-879272,72

	8
	Susisiekimo ministerija
	-559131,19

	9
	Aplinkos ministerija
	-497734,90

	10
	Socialinės apsaugos ir darbo ministerija
	-233768,44

	11
	Energetikos ministerija
	-199269,86

	12
	Lietuvos statistikos departamentas
	-121032,72

	13
	Lošimų priežiūros tarnyba prie FM
	-90074,14

	14
	Muitinės departamentas prie FM
	-69635,20

	15
	Valstybinė kelių transporto inspekcija
	-38942,07[footnoteRef:14] [14:  Šis administracinės naštos sumažėjimas buvo 2015-2016 m. Valstybinė kelių transporto inspekcija buvo reorganizuota, 2017 m. sujungus kelias institucijas tapo Lietuvos transporto saugos administracija.] 


	16
	Lietuvos bankas
	-27185,78

	17
	Lietuvos transporto saugos administracija
	-23905,14

	18
	Socialinių paslaugų priežiūros departamentas prie SADM
	-19646,56

	19
	Krašto apsaugos ministerija
	-9403,00

	20
	Viešųjų pirkimų tarnyba
	-8979,33

	21
	Valstybinė geležinkelio inspekcija prie SM
	-8088,85[footnoteRef:15] [15:  Šis administracinės naštos sumažėjimas buvo 2014-2016 m. Valstybinė geležinkelio inspekcija buvo reorganizuota, 2017 m. sujungus kelias institucijas tapo Lietuvos transporto saugos administracija.] 


	22
	Valstybinė duomenų apsaugos inspekcija
	-7763,96

	23
	Ryšių reguliavimo tarnyba
	-5006,08

	24
	Centrinė hipotekos įstaiga
	-4707,52[footnoteRef:16] [16:  Šis administracinės naštos sumažėjimas buvo 2015 m. 2016 m. Centrinė hipotekos įstaiga reorganizuota ir prijungta prie Valstybės įmonės Registrų centras.] 


	25
	Valstybinė atominės energetikos saugos inspekcija
	-1276,46

	26
	Užimtumo tarnyba prie SADM (buvusi Lietuvos darbo birža prie SADM)
	-995,21

	27
	Valstybinė akreditavimo sveikatos priežiūros veiklai tarnyba prie SAM
	-979,66

	28
	Valstybinė sienos apsaugos tarnyba prie VRM
	-240,45

	29
	Valstybinė augalininkystės tarnyba
	-169,43



Per visą vertinimo laikotarpį šios institucijos padidino administracinę naštą ūkio subjektams:
	Eil. Nr.
	INSTITUCIJA
	VISO 2014-2019 m.

	30
	Audito, apskaitos, turto vertinimo ir nemokumo tarnyba prie FM
	2779,87

	31
	Narkotikų, tabako ir alkoholio kontrolės departamentas
	31967,36

	32
	Vidaus reikalų ministerija
	83881,25

	33
	Švietimo ir mokslo ministerija
	87600,83

	34
	Lietuvos saugios laivybos administracija
	202697,72[footnoteRef:17] [17:  Šis administracinės naštos padidėjimas buvo 2016 m. Lietuvos saugios laivybos administracija buvo reorganizuota, 2017 m. sujungus kelias institucijas tapo Lietuvos transporto saugos administracija.] 


	35
	Kultūros ministerija
	297728,98

	36
	Sveikatos apsaugos ministerija
	1237520,73


Administracinės naštos pokytis per 2014-2019 metus grafiškai atvaizduotas Ataskaitos priede.
1.4. Atvejo analizė: statistinių duomenų rinkimas ir su juo susijusi administracinė našta
Analizuojant ilgametės administracinės naštos pokyčio rodiklio stebėsenos rezultatus, verta užduoti klausimą: ar administracinės naštos pokyčio rodiklis yra tiesiogiai susijęs su verslo nuomone apie reguliavimą?
Neabejotina, kad administracinės naštos padidėjimas neigiamai atsiliepia tiek verslo sąlygoms, tiek ūkio subjektų ir piliečių pasitenkinimui valstybės įstaigomis. Tačiau realūs administracinės naštos pokyčio rodikliai ir tikslinių grupių įspūdis apie jiems tenkančią administracinę naštą ne visada koreliuoja tarpusavyje. 
EIMIN iš įmonių, ypač mažų ir labai mažų, ne kartą sulaukė nepalankių atsiliepimų dėl per didelės administracinės naštos, teikiant statistinius duomenis. Informaciją apie poreikį tobulinti statistinių duomenų teikimo teisinį reglamentavimą EIMIN yra gavusi ir iš VšĮ „Versli Lietuva“, kuri  2019 m. pateikė EIMIN analitinę rekomendaciją, kurioje nagrinėjama, kaip galima efektyviau panaudoti verslo teikiamus statistinius duomenis, siekiant sumažinti administracinę naštą įmonėms. Statistikos duomenų teikimą verslo atstovai dažnai įvardija kaip vieną daugiausia naštos sukuriančių reguliavimo sričių. Tą jie ne kartą yra minėję VšĮ „Versli Lietuva“ tikslinių verslo grupių apklausose. 2018 m. atlikta labai mažų įmonių (iki 9 darbuotojų) apklausa parodė, kad statistikos ataskaitos labai mažoms įmonėms yra laikomos trečia daugiausia reguliavimo naštos sukeliančia sritimi. 
VšĮ „Versli Lietuva“ duomenimis, 2019 m. buvo naudojamos 125 ataskaitų formos, skirtos statistinių duomenų rinkimui iš ūkio subjektų. Tik šešios iš šių ataskaitų yra įtvirtintos nacionaliniuose teisės aktuose; didžioji dauguma reikalavimų, susijusių su statistinių duomenų teikimu yra įtvirtinta Europos Sąjungos teisės aktuose. Atsižvelgiant į tai, atsakinga institucija turi itin kruopščiai ieškoti galimybių tolesniam administracinės naštos mažinimui.
Lietuvos statistikos departamentas Statistinės atskaitomybės naštos respondentams mažinimo ir ryšių su respondentais stiprinimo 2018 m. ataskaitoje[footnoteRef:18] nurodo, kad 2018 m. vienas ūkio subjektas statistinėms ataskaitoms pildyti vidutiniškai skyrė 7,7 val., t. y. trečdaliu mažiau nei prieš dešimtmetį. 2018 m. buvo peržiūrėta ir naujai patvirtinta 15 statistinių formuliarų. [18:  https://www.stat.gov.lt/documents/10180/56327/Nastos_mazinimas_2018_ataskaita.pdf
] 

2019 m. kovo 21 d. įsakymu Nr. DĮ-99 „Dėl Statistinės atskaitomybės naštos mažinimo politikos nustatymo“ buvo patvirtinta Respondentų statistinės atskaitomybės naštos mažinimo politika, kurioje suformuluoti pagrindiniai principai, leidžiantys mažinti naštą, kylančią iš statistinių duomenų rinkimo. Akivaizdu, kad atsakinga institucija – Lietuvos statistikos departamentas – imasi veiksmų, siekdama įgyvendinti ANMĮ tikslą ir principus bei individualų administracinės naštos mažinimo tikslą.
Tačiau duomenys iš reguliuojamų tikslinių grupių rodo, kad ūkio subjektai nepatenkinti statistinių duomenų teikimo sukeliama administracine našta. Pagrindinė priežastis – verslo atstovai nejaučia statistikos duomenų teikimo naudos. VšĮ „Versli Lietuva“ apibendrintais duomenimis, 2019 m. III ketvirtį vidutinis valandinis bruto darbo užmokestis siekė 7,66 euro; pernai įmonės vidutiniškai statistinių duomenų teikimui skyrė 7,7 valandas. Atsižvelgiant į tai, vidutiniškai per metus vienas ūkio subjektas išleido statistinių duomenų teikimui apie 74 eurus[footnoteRef:19], t. y. neteisinga būtų teigti, kad statistikos sektoriuje verslą slegia nepakeliama administracinė našta. Problema galimai glūdi situacijoje, kai tiesioginę naštą (net ir nedidelę) įmonių atstovai patiria, kai tenka skirti laiko ir finansinių sąnaudų, teikiant duomenis, tačiau nejaučia iš to tiesioginės naudos. Palyginimui verta pažymėti, kad reikšminga našta sveikatos apsaugos sektoriuje nesukelia itin neigiamų respondentų atsiliepimų (nepalankią reakciją šiame sektoriuje sukelia kiti reguliavimo aspektai, pvz., nesikonsultavimas su socialiniais ekonominiais partneriais), nes šiuo atveju yra aiškus ir neginčijamas teisės aktų saugomas viešasis gėris – asmens ir visuomenės sveikata.  [19:  Administracinės naštos vienam ūkio subjektui rodiklis apskaičiuojamas informacinio įpareigojimo vykdymo veiksmui reikalingą laiką padauginus iš vidutinio šį veiksmą atliekančio darbuotojo valandinio darbo užmokesčio ir pridėtinių išlaidų koeficiento (1,25)] 

Ieškodama problemos sprendimų, EIMIN inicijavo tarpinstitucinį susitikimą, kuriame Lietuvos statistikos departamento, VMI, FINMIN, VšĮ „Investuok Lietuvoje“, „VšĮ „Versli Lietuva“ ir EIMIN atstovai aptars konkrečius pasiūlymus[footnoteRef:20] dėl administracinės naštos šiame sektoriuje įgyvendinimo bei kitus galimus būdus, kurie leis sumažinti verslo atstovų nepasitenkinimą statistinių duomenų pateikimo našta. Išanalizavusi šiuos pasiūlymus, EIMIN pateiks siūlymus dėl jų įgyvendinimo.  [20:  Pvz., VšĮ „Versli Lietuva“ pateiktus pasiūlymus dėl FR0600 deklaracijos pateikimo datos pakeitimo, ataskaitos PR-01 atsisakymo] 


1.5. 2016 – 2019 metais įgyvendinti ir vykdomi projektai, finansuojami Europos Sąjungos struktūrinių fondų lėšomis
Įgyvendinant 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.4-ESFA-V-921 priemonę „Geresnio reglamentavimo diegimas ir verslo priežiūros sistemos tobulinimas“, 2017 m. EIMIN kartu su tiekėjais pradėjo įgyvendinti projektą „Teisinio reguliavimo tinkamumo patikros“. 
Projektu buvo siekiama pagerinti teisinį reglamentavimą ir sumažinti reguliavimo naštą (administracinę naštą ir prisitaikymo išlaidas) ne mažiau nei 2,5 mln. eurų trijose pasirinktose srityse:
· Chemijos teisinio reguliavimo sritis
· Gamybinių projektų vystymo reguliavimo sritis
· Transporto teisinio reguliavimo sritis

Siekiant tikslo, buvo atliekamos tinkamumo patikros (fitness check): atliekamas išsamus politikos srities vertinimas, per kurį nagrinėjama, kaip keli susiję teisės aktai padėjo (arba atvirkščiai – nepadėjo) siekti politikos tikslų. Patikros ypač tinka nustatyti dubliavimosi atvejams, nenuoseklumui, sąveikai ir bendram reglamentavimo poveikiui. Patikros apima ne pavienius teisės aktus, bet ištisus sektorius reguliuojančių teisės aktų visumą, todėl geriau sprendžia sistemines politikos problemas ir padeda išvengti nuolatinio teisės aktų keitimo.
Projekto metu buvo parengti pasiūlymai ne tik dėl teisinio reglamentavimo  kokybės ir efektyvumo didinimo, bet ir sudarantys prielaidas sumažinti reguliavimo naštą nustatytose srityse. Jeigu pasiūlymai būtų įgyvendinti pilna apimtimi, reguliavimo našta sumažėtų:
· Chemijos teisinio reguliavimo srityje – 1,45 mln. eurų
· Gamybinių projektų vystymo srityje – 11,57 mln. eurų
· Transporto teisinio reguliavimo srityje  - 5,09 mln. eurų

Projekto metu taip pat buvo parengta Prisitaikymo išlaidų ūkio subjektams vertinimo pinigine išraiška metodika, organizuoti mokymai valstybės tarnautojams, skirti prisitaikymo išlaidų ir reguliavimo naštos vertinimo kompetencijoms stiprinti.
Chemijos srities pasiūlymų, kuriais mažinama reguliavimo našta, įgyvendinimas: šiuo metu yra įgyvendinti 2 pasiūlymai iš 4, kuriais sumažinta reguliavimo našta ūkio subjektams. Įgyvendinant pagrindinį pasiūlymą chemijos srityje, 2019 m. spalio 10  d. buvo priimtas Lietuvos Respublikos potencialiai pavojingų įrenginių priežiūros įstatymo Nr. I-1324 pakeitimo įstatymas Nr. XIII-2474, kuriuo atsisakyta įgaliojimų tikrinti įrenginių techninę būklę suteikimo ir nuolatinės įrenginių priežiūros licencijavimo, nustatyti pagrindiniai reikalavimai, supaprastinta nuolatinės įrenginių priežiūros organizavimo tvarka ir atlikti kiti pakeitimai (įstatymo pakeitimas įsigalioja 2020 m. gegužės 1 d.). Šiuo įstatymo pakeitimu prisitaikymo išlaidos sumažintos 1,38 mln. eurų. 
Taip pat 2018 m. kovo 19 d. priimtu žemės ūkio ministro įsakymu[footnoteRef:21] buvo atsisakyta reikalavimo augalų apsaugos produktų pardavėjams, pasibaigus kalendorinių metų ketvirčiui, per 10 darbo dienų pateikti Valstybinei augalininkystės tarnybai prie Žemės ūkio ministerijos duomenis apie pirkėją: pirkėjo vardą, pavardę arba juridinio asmens pavadinimą, gyvenamosios vietos arba buveinės adresą, augalų apsaugos kursų baigimo pažymėjimo numerį, augalų apsaugos produkto pavadinimą, kiekį, pardavimo datą. Šio reikalavimo panaikinimas sumažino administracinę naštą ūkio subjektams 7,5 tūkst. eurų. [21:  Lietuvos Respublikos žemės ūkio ministro įsakymu Nr. 3D-166 „Dėl žemės ūkio ministro 2003 m. gruodžio 30 d. įsakymo Nr. 3D-564 „Dėl Augalų apsaugos produktų įvežimo, vežimo, saugojimo, naudojimo, tiekimo rinkai taisyklių patvirtinimo“ pakeitimo“] 

Bendra pasiūlymais sumažinta reguliavimo našta ūkio subjektams chemijos srityje šiuo metu sudaro 1,38 mln. eurų.
Gamybinių projektų vystymo srities pasiūlymų, kuriais mažinama reguliavimo našta, įgyvendinimas: šiuo metu 3 parengti reguliavimo naštą mažinantys pasiūlymai dar nėra įgyvendinti, vyksta derinimas su atsakingomis institucijomis. Parengti pasiūlymai gamybinių projektų vystymo srityje yra susiję su statybą leidžiančio dokumento išdavimo proceso bei statybos užbaigimo proceso optimizavimu, taip pat su poveikio visuomenės sveikatai vertinimo integravimu į atrankos dėl poveikio aplinkai vertinimo procesą, esamų sanitarinių apsaugos zonų (toliau – SAZ) dydžių peržiūrėjimu, kad jie atitiktų realią ūkinės veiklos sukeliamą taršą ir kt. Siekiant įgyvendinti siūlomus pokyčius būtina pakeisti ne tik poįstatyminius teisės aktus, bet ir Lietuvos Respublikos statybos įstatymą, Lietuvos Respublikos visuomenės sveikatos priežiūros įstatymą bei Lietuvos Respublikos planuojamos ūkinės veiklos poveikio aplinkai vertinimo įstatymą. 
Su ministerijomis derinant preliminarius pasiūlymus, Paslaugų teikėjai ir EIMIN derino juos su atsakingomis ministerijomis, rengė susitikimus, po kurių ministerijos parengtiems pasiūlymams pritarė arba pritarė iš dalies. AM ir SAM ne kartą buvo pateikti raštai, kuriais primenama apie pasiūlymų įgyvendinimo terminus. Šiuo metu AM yra parengusi dalį teisės aktų projektų, kuriais siekiama įgyvendinti 2 reguliavimo naštą mažinančius pasiūlymus, iš kurių vienas (Statybos įstatymo pakeitimo projektas) yra pateiktas Seimui, o kitas to paties įstatymo pakeitimo projektas dar tikslinamas pagal institucijų pastabas ir bus teikiamas Vyriausybei. SAM nėra parengusi teisės aktų pakeitimų jos kompetencijos srityje, kuriais būtų įgyvendinamas 3 reguliavimo naštą mažinantis pasiūlymas. Viena iš priežasčių, kurias nurodo SAM – nuo 2020 m. sausio 1 d. įsigaliojęs naujas teisinis reglamentavimas, susijęs su sanitarinės apsaugos zonų (toliau – SAZ) nustatymu ir įteisinimu. Lietuvos Respublikos specialiųjų žemės naudojimo sąlygų įstatyme keitėsi ūkinės veiklos rūšių, kurioms reikia nustatyti SAZ, apimtys, SAZ normatyviniai dydžiai, nebeliko reikalavimo nustatyti SAZ aerodromams ir kt., todėl žymiai sumažėjo atvejų, kai reikia nustatyti SAZ; iš esmės keitėsi sutikimų dėl specialiųjų žemės naudojimo sąlygų gavimo tvarka (poveikio visuomenės sveikatai vertinimo procedūros metu sutikimai dėl SAZ gaunami iki sprendimo priėmimo). SAM nuomone, šie pasikeitimai žymiai sumažino reguliavimo naštą gamybinių projektų vystymo srityje; taip pat manoma, kad neįvertinus naujai įsigaliojusio teisinio reglamentavimo, susijusio su SAZ nustatymu ir įteisinimu, įgyvendinimo praktikos, netikslinga inicijuoti naujų teisėkūros iniciatyvų.

Transporto srities pasiūlymų, kuriais mažinama reguliavimo našta, įgyvendinimas: šiuo metu yra įgyvendinti 2 pasiūlymai iš 3, kuriais mažinama reguliavimo našta ūkio subjektams. Įgyvendinant pirmąjį pasiūlymą, Lietuvos Respublikos susisiekimo ministro 2019 m. gruodžio 31 d. įsakymu Nr. 3-594 „Dėl Lietuvos Respublikos susisiekimo ministro 1998 m. vasario 12 d. įsakymo Nr. 55 „Dėl Keleivinio kelių transporto priemonių apipavidalinimo tvarkos aprašo patvirtinimo“ pakeitimo“ buvo panaikintas nustatytas reikalavimas lengviesiems automobiliams taksi apipavidalinti keleivių kelių transporto priemones, – išilgai lengvojo automobilio taksi šonų įrengti dvi lengvojo automobilio taksi atpažinimo ženklinimo juostas. Šiuo pakeitimu prisitaikymo išlaidos ūkio subjektams sumažėjo 53 tūkst. eurų.
Įgyvendinant antrąjį pasiūlymą, 2019 m. rugsėjo 26 d. priimtas Lietuvos Respublikos kelių transporto kodekso pakeitimo įstatymas Nr. XIII-2444 ir Lietuvos Respublikos susisiekimo ministro 2019 m. gruodžio 31 d. įsakymas Nr. 3-598 „Dėl Lietuvos Respublikos susisiekimo ministro 2011 m. gruodžio 9 d. įsakymo Nr. 3-768 „Dėl Leidimų vežti keleivius už atlygį lengvaisiais automobiliais taksi išdavimo taisyklių patvirtinimo“ pakeitimo“, kuriais atsisakyta prieš tai numatyto geografinio apribojimo teikiant keleivių vežimo lengvaisiais automobiliais taksi paslaugą, t. y. vežėjui, norinčiam teikti keleivių vežimo taksi paslaugą keleto savivaldybių teritorijoje, nebereikės gauti leidimų visose savivaldybėse, kurių teritorijoje nori teikti keleivių vežimo lengvaisiais automobiliais taksi paslaugą, o užteks vieno leidimo. Įgyvendinus šį pasiūlymą, administracinė našta ūkio subjektams sumažėja 36 tūkst. eurų.
 Įgyvendintais pasiūlymais transporto srityje reguliavimo našta ūkio subjektams šiuo metu yra sumažinta 89 tūkst. eurų. Taip pat SUMIN yra parengusi teisės aktus iš dalies įgyvendinančius trečiąjį reguliavimo naštą mažinantį pasiūlymą transporto srityje, kuriems EIMIN teikė pastabas dėl pasiūlymo įgyvendinimo visa apimtimi.
Projekto tikslas kol kas nėra pasiektas pilna apimtimi. Kaip jau buvo minėta, projekto reguliavimo naštos mažinimo rodiklis turi būti ne mažesnis kaip 2,5 mln. eurų, tačiau šiuo metu bendra projekto pasiūlymais visose trijose teisinio reguliavimo srityse sumažinta reguliavimo našta siekia 1,47 mln. eurų. 
Pagrindiniai iššūkiai įgyvendinant projektą nuo pat pradžių buvo institucijų pozicija nepritarti didžiajai daliai paslaugų teikėjų išvadoms, kurias jie formulavo atliekant patikras atitinkamose srityse ir, kurias jie pateikė patikrų ataskaitose. Konkrečių pasiūlymų dėl reguliavimo naštos mažinimo derinimo etapas pasižymėjo sunkumais, ypatingai gamybinių projektų vystymo srityje. Atsižvelgiant į tai, kad gamybinių projektų vystymo srityje susikerta daug skirtingų interesų iš institucijų pusės bei verslo atstovų pusės, institucijos nenorėjo sutikti su pasiūlymais, kurie buvo parengti pagal verslo apklausų rezultatus, tam tikrais atvejais buvo kvestionuota paslaugų teikėjo kompetencija ir pan. Reikia pažymėti ir tai, kad atsakingos institucijos vangiai rengia teisės aktų, kuriais turi būti įgyvendinami pasiūlymai, projektus arba keičia poziciją arba priima sprendimus jų nerengti dėl kito teisinio reguliavimo pokyčių arba politinio palaikymo stokos. Ministerijos nėra suinteresuotos pasiūlymų įgyvendinimu, nes pačios nepritaria jiems visa apimtimi. Paminėtina, kad lengviausiai su parengtais reguliavimo naštos mažinimo pasiūlymais sutiko SUMIN – institucija įgyvendina pasiūlymus savo nurodytais terminais. Tikėtina, kad transporto srities pasiūlymai bus įgyvendinti pilna apimtimi ir laiku.
Pasiūlymų įgyvendinimo galutinis terminas yra 1 metai po projekto paskutinės veiklos užbaigimo, t. y. 2020 m. balandžio 30 d. Kai ministerijų parengti teisės aktų pakeitimų projektai teikiami derinti EIMIN, yra kontroliuojama, kad reguliavimo naštą mažinantys pasiūlymai būtų įgyvendinti kaip įmanoma platesne apimtimi. Atsižvelgiant į tai, kad dalis pasiūlymų dar nėra įgyvendinta, EIMIN 2020 m. kovo mėn. pateikė pakartotinius raštus ministerijoms dėl pasiūlymų įgyvendinimo būtinybės, pagal poreikį gali būti organizuojami susitikimai su atsakingais ministerijų atstovais ir prašoma Europos socialinio fondo agentūros nukelti projekto reguliavimo naštos mažinimo rodiklio įgyvendinimo terminą. 
Siekiant prisidėti prie reguliavimo politikos stiprinimo savivaldybėse EIMIN kartu su tiekėju įgyvendino ir kitą projektą: Administracinės ir kitos reguliavimo naštos verslui vertinimas ir mažinimas savivaldybėse.
Projekto tikslas: sumažinti administracinę ir kitą reguliavimo naštą verslui, kylančią iš savivaldybių teisės aktų, 5 pasirinktose savivaldybėse 1 mln. eurų.
Tiriamos savivaldybės: Vilniaus m., Kauno m., Klaipėdos r., Druskininkų ir Visagino savivaldybės.
Savivaldybės dalyvavimui projekte buvo atrinktos pagal ekonominių, socialinių, demografinių kriterijų visumą. Dalyvauti projekte buvo pasiūlyta visoms 60 savivaldybių. Atsakymus pateikė 22, iš 14 pageidavusių dalyvauti projekte buvo atrinktos penkios savivaldybės, kurios iš esmės skiriasi ekonominiu, socialiniu ir demografiniu požiūriu. Pvz., Visagino savivaldybė poreikį dalyvauti projekte pagrindė neigiamomis ekonominėmis pasekmėmis, kurias visas regionas patyrė dėl Ignalinos atominės elektrinės uždarymo; Klaipėdos rajono savivaldybėje kasmet didėja veikiančių įmonių skaičius, auga gyventojų skaičius, mažėja bendras nedarbas. Druskininkų savivaldybė pagrindė poreikį dalyvauti projekte aktyviu investuotojų pritraukimu, jaunimo aktyvumo skatinimo priemonių įgyvendinimu, turizmo skatinimu. Kauno miesto savivaldybė pasižymi vienu didžiausių šalyje darbo jėgos aktyvumo lygiu ir vienu iš didžiausių šalyje mokesčių surinkimo rodikliu. Vilniaus miesto savivaldybė yra didžiausia savivaldybė Lietuvoje, kurioje yra daugiausia veikiančių ūkio subjektų.
Projekto metu buvo vertinama, kokią reguliavimo naštą verslui sukelia savivaldybių priimti teisės aktai. Nustatyta, kad:
· Vilniaus miesto savivaldybėje verslo patiriama reguliavimo našta, kylanti iš savivaldybės lygmens teisės aktų, sudaro 33,76 mln. eurų (39,5 tūkst. eurų tipiniam ūkio subjektui)
· Kauno miesto savivaldybėje atitinkamai 8,33 mln. eurų (21 tūkst. eurų tipiniam ūkio subjektui)
· Klaipėdos rajono savivaldybėje 146 tūkst. eurų (13 tūkst. eurų tipiniam ūkio subjektui)
· Druskininkų savivaldybėje 641 tūkst. eurų (10 tūkst. eurų tipiniam ūkio subjektui)
· Visagino savivaldybėje 568 tūkst. eurų (38 tūkst. eurų tipiniam ūkio subjektui)
Projekto metu taip pat buvo parengtos rekomendacijos savivaldybėms (visoms) dėl reguliavimo naštos verslui mažinimo (įskaitant rekomendacijas dėl savivaldybių strateginių planų rengimo), organizuoti mokymai, skirti savivaldybių darbuotojų kompetencijų stiprinimui, vertinant reguliavimo naštą verslui.
Projekto tiekėjas taip pat parengė pasiūlymus, kuriais, jeigu būtų įgyvendinti pilna apimti,  reguliavimo našta 5 tiriamose savivaldybėse būtų sumažinta 5,08 mln. eurų: 
· Vilniaus miesto savivaldybėje pateikti pasiūlymai sumažinti reguliavimo naštą už 4,33 mln. eurų 
· Kauno miesto savivaldybėje – 137 tūkst. eurų 
· Klaipėdos rajono savivaldybėje – 98 tūkst. eurų 
· Druskininkų savivaldybėje – 93 tūkst. eurų 
· Visagino savivaldybėje – 423 tūkst. eurų 

Pasiūlymų įgyvendinimą prižiūri EIMIN, siekdama kad reguliavimo naštos sumažinimo rodiklis būtų pasiektas laiku (per 1 metus nuo paskutinės projekto veiklos užbaigimo) ir visa apimtimi. Siekiama, kad visos 5 atrinktos savivaldybės kuo greičiau įgyvendintų pasiūlymus, kuriems pačios pritarė savo raštais.  



Apibendrinus šio projekto įgvendinimo rezultatus, išryškėjo kelios svarbiausios tendencijos. ANMĮ įpareigoja savivaldybes numatyti administracinės naštos mažinimo priemones strateginiuose veiklos planuose, tačiau anksčiau niekada nebuvo vertina, ar šios priemonės yra veiksmingos, ar jos apskritai yra įgyvendinamos. Pasirinktų savivaldybių tyrimas parodė, kad yra atvejų, kai savivaldybės į strateginius veiklos planus įtraukia priemones, nesusijusias su administracinės naštos mažinimu, neaiškus šių priemonių kontrolės mechanizmas. Atsižvelgiant į tai, visoms savivaldybėms buvo pateiktos rekomendacijos, susijusios su administracinės bei reguliavimo naštos mažinimo priemonių planavimu strateginiuose veiklos planuose, jų įgyvendinimu ir įgyvendinimo stebėsena, rekomendacijos buvo suformuotos pagal savivaldybių administracinės naštos mažinimo priemonių planavimo ir įgyvendinimo ciklą, kurį sudaro strateginių veiklos planų rengimas, numatytų administracinės naštos mažinimo priemonių įgyvendinimas, pasiektų rezultatų stebėjimas, rezultatų skelbimas bei vertinimas.
Analizuojant projekto įgyvendinimo rezultatus, pažymėtina, kad savivaldybių kompetencijoje esantis verslo reglamentavimas dažniausiai yra susijęs su reguliavimo našta mažoms ir vidutinėms įmonėms, kurios yra jautresnės reguliavimo naštai ir reguliavimo kaitai. Projekto įgyvendinimo metu buvo nustatyta, kad skirtingos savivaldybės procesus realizuoja skirtingais būdais, pvz., skiriasi terminai, reikalaujami pateikti dokumentai ir pan., todėl skiriasi ir reguliavimo naštos lygiai savivaldybėse. Atsižvelgiant į tai, manytina, kad, nepaneigiant savivaldos nepriklausomumo principo, atsakingoms už verslo reguliavimą institucijoms tikslinga periodiškai domėtis, kokią reguliavimo naštą, kylančią iš savivaldybių teisinio reguliavimo, patiria verslas, aktyviau vystyti bendradarbiavimą su savivaldybėmis, rengti mokymus, keistis patirtimi.





2. ADMINISTRACINĖS NAŠTOS MAŽINIMO PRIEMONIŲ PLANAS (KRYPTYS)

2018 m. spalio 10 d. Vyriausybė priėmė nutarimą Nr. 1016 „Dėl Administracinės naštos mažinimo 2018 – 2019 metais krypčių (priemonių plano) patvirtinimo“ (toliau – Nutarimas Nr. 1016), kuriuo buvo patvirtintas iš esmės pakeistas administracinės naštos mažinimo planas, t. y. kryptys (toliau – Kryptys), kurios apėmė teisinio reguliavimo peržiūrą ir administracinės naštos mažinimą trijose srityse: energijos vartojimo, gamybos ir tiekimo, sveikatos priežiūros įstaigų teisinio reguliavimo, žemės ūkio veiklos subjektų teisinio reguliavimo. Atsakingos už krypčių įgyvendinimą yra trys institucijos – ENMIN, SAM ir ŽŪM (kartu su pavaldžiomis institucijomis).
Krypčių tikslas buvo atlikti sistemines teisinio reguliavimo peržiūras, kurios leistų pagerinti konkrečių tikslinių grupių teisinį reguliavimą. Nutarimu Nr. 1016 atsakingiems Krypčių vykdytojams taip pat buvo pavesta vadovautis Administracinės naštos mažinimo 2018–2019 metais krypčių (priemonių plano) vykdymo, koordinavimo ir atsiskaitymo gairėmis (toliau – Gairės), kurios skelbiamos EIMIN interneto svetainėje. Gairėse nurodyta, kad per Krypčių įgyvendinimo laikotarpį visų trijų institucijų kompetencijos srities administracinė našta turi būti sumažinta ne mažiau kaip 3 mln. eurų.
Apibendrinant Kryčių vykdymo rezultatus, nustatyta, kad 2019 m. gruodžio 31 d. atsakingos institucijos sumažino administracinę naštą ūkio subjektams 2,887 mln. eurų. Detali informacija apie teisės aktų pakeitimus, turėjusius įtaką administracinės naštos mažinimui, pateikta šios Ataskaitos priede.


2.1. Energijos vartojimo, gamybos ir tiekimo administracinės naštos mažinimas
ENMIN, teikdama informaciją apie Krypčių priemonių įgyvendinimą, informavo, kad ENMIN administracijos padaliniai, vertindami energetikos ministro valdymo srities teisės aktų keitimo poreikį ir planuodami teisėkūros procesus, galiojančius teisės aktus, juos taip pat vertina ir Krypčių kontekste ir nuolat siekia, kad administracinė našta nebūtų didinama. ENMIN per 2019 metus parengė ir pakeitė 4 teisės aktus, kurių bendrai sumažinta administracinė našta sudaro 23,78 tūkst. eurų. ENMIN ir jai pavaldžios institucijos taip pat yra nurodžiusios, kad dėl reguliuojamo energetikos sektoriaus specifiškumo ir dinamiškumo ne visais atvejais yra įmanoma apskaičiuoti ir pinigine išraiška įvertinti administracinės naštos pokytį.
Per 2019 m., įgyvendinant Kryptis, buvo pagerintos sąlygos verslui ir vartotojams šiose srityse:
· Patikrinimų vykdymas: priėmus Lietuvos Respublikos energetikos ministro 2019 m. birželio 27 d. Nr. 1-183 įsakymas „Dėl Lietuvos Respublikos energetikos ministro 2014 m. spalio 24 d. įsakymo Nr. 1-261 „Dėl Energetikos valstybinės kontrolės ir vartotojų energetikos įrenginių kontrolės tvarkos aprašo patvirtinimo“ pakeitimo“ buvo sumažinta verslo priežiūros našta ūkio subjektams – pakeistos energetikos ūkio subjektų patikrinimų apimtys ir pakeista patikrinimo forma (žemos rizikos subjektams taikoma deklaracijų teikimo forma). 
· Leidimų išdavimas elektros sektoriuje: Lietuvos Respublikos Seimui (toliau – Seimas) priėmus Lietuvos Respublikos elektros energetikos įstatymo Nr. VIII-1881 2, 16 ir 67 straipsnių pakeitimo įstatymą Nr. XIII-2201, buvo įtvirtinta, kad leidimas gaminti elektros energiją nereikalingas (neišduodamas), jeigu asmuo, atitinkantis įstatyme nurodytas sąlygas, numato gaminti elektros energiją ne didesnės kaip 30 kW įrengtosios galios elektros energijos gamybos įrenginiuose tik savo reikmėms ir ūkio poreikiams, nepatiekiant elektros energijos į elektros tinklus.
· Leidimų išdavimas naftos produktų srityje: iki 2019 m. liepos 1 d. leidimus verstis minėta veikla išduodavo savivaldybės. Norint išduoti leidimą, savivaldybės turėjo kreiptis tarnybinės pagalbos į Energetikos inspekciją, kad ši pateiktų išvadą apie atitinkamo ūkio subjekto vadybinį, technologinį pasirengimą vykdyti veiklą. Nuo 2019 m. liepos 1 d. perdavus minėtą funkciją Valstybinei energetikos reguliavimo tarybai, procesas tapo racionalesnis, kadangi tiek leidimų išdavimas, tiek vadybinio, technologinio ir finansinio pajėgumo vertinimas atliekamas toje pačioje institucijoje.
· Įgyvendintas pokytis, vykdant valstybinę kontrolę, kurios metu specialistai vykdo naujai įrengtų energetikos įrenginių (vartotojų sistemų) patikrą: Valstybinė energetikos reguliavimo taryba inicijavo 2019 m. spalio 1 d. įsakymo Nr. 1-268 ir 2019 m. spalio 1 d. įsakymo Nr. 1-269 pakeitimus, kurie leido nustatyti greitesnes prijungimo procedūras vartotojams ir taip reikšmingai palengvino jų patiriamą naštą.

2.2. Sveikatos priežiūros įstaigų teisinio reguliavimo administracinės naštos mažinimas
SAM per ataskaitinį laikotarpį užtikrino 11 teisės aktų pakeitimą, sumažinusi administracinę naštą 2,3 mln. eurų. Didžiausią įtaką tam padarė sveikatos apsaugos ministro 2019 m. gegužės 14 d. įsakymas Nr. V-568 „Dėl Lietuvos Respublikos sveikatos apsaugos ministro 1999 m. lapkričio 29 d. įsakymo Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ pakeitimo“, kuriam įsigaliojus, šeimos gydytojas nebeteikia pažymų, pateisinančių vaiko ugdymo institucijos nelankymą dėl ligos. Kaip jau buvo minėta, šis pakeitimas turi sumažinti šeimos gydytojų darbo krūvį, taip pat sumažinti galimybes vaikams susirgti pakartotinai, apsilankius gydymo įstaigoje (pasveikęs vaikas, atvykęs pas gydytoją apžiūrai, pakartotinai kontaktuoja su virusais), o rezultate – kelti visuomenės pasitikėjimą reguliavimu. 
Taip pat reikšmingas pasiekimas, mažinant administracinę naštą sveikatos priežiūros įstaigoms yra popierinių vaiko sveikatos pažymėjimų teikimo ugdymo įstaigoms atsisakymas, pažymos formos pildymo supaprastinimas, paliekant tik rekomendacijas dėl mokinio ugdymo proceso – tai leido sumažinti administracinę naštą 372 tūkst. eurų.

2.3. Žemės ūkio veiklos subjektų teisinio reguliavimo administracinės naštos mažinimas
ŽŪM ministro 2019 m. birželio 13 d. įsakymu Nr. 3D-360 „Dėl Administracinės naštos mažinimo komisijos patvirtinimo“ buvo sudaryta Administracinė naštos mažinimo komisija, kuriai buvo pavesta peržiūrėti šias sritis reglamentuojančius teisės aktus ir įvertinti administracinės naštos mažinimo galimybes:
· maisto pramonės ir kokybės sritis – žemės ūkio ir maisto produktų sauga ir kokybė, atitikties įvertinimas, rinkos priežiūra kokybės aspektu, GMO ir genetiškai modifikuotų produktų naudojimas ir kontrolė, bendros žemės ūkio rinkos organizavimo priemonės, garantuotų tradicinių gaminių, kilmės vietos nuorodų ir geografinių nuorodų registracija ir apsauga;
· augalininkystės ir agrarinės aplinkosaugos sritis – augalininkystė (grūdų, sodininkystės, daržininkystės, pluoštinių ir dekoratyvinių augalų sritis), sėklininkystė ir augalų genetiniai ištekliai, augalų apsauga ir fitosanitarija, ekologinis žemės ūkis, sertifikavimo sistema, agrarinė aplinkosauga ir agrochemija, biokuro gamyba.
Per ataskaitinį laikotarpį ŽŪM užtikrino teisės aktų pakeitimų priėmimą, kurie leido sumažinti administracinę naštą 561 tūkst. eurų. Administracinės naštos mažinimo komisija pasiūlė ŽŪM pakeisti žemės ūkio ministro 2009 m. gegužės 15 d. įsakymą Nr. 3D-355 „Dėl Prekybos žemės ūkio ir maisto produktais turgavietėse darbo taisyklių patvirtinimo“, kuriuo  sumažinamas turgavietėse pildomų žurnalų formų skaičius, atsisakoma dabar numatytų duomenų teikimo išimčių, nustatant, kad vieną bendrą apskaitos žurnalo formą privalo pildyti visi turgavietės prekiautojai, numatoma, kad už turgavietėje parduodamų žemės ūkio produktų ir iš jų pagamintų maisto produktų saugą, atsekamumą ir kiekinę apskaitą atsako turgavietės prekiautojas, o ne atsakingi turgaviečių asmenys. Įsakymo pakeitimas buvo priimtas 2020 m. vasario 20 d. ir juo sumažinama administracinė našta beveik 7 tūkst. eurų.
Taip pat ŽŪM su kompetentingomis institucijomis derino Lietuvos Respublikos ūkininko ūkio įstatymo Nr. VIII-1159 7 straipsnio pripažinimo netekusiu galios ir 8, 81 straipsnių pakeitimo įstatymo projektą, kuriuo administracinė našta ūkio subjektams preliminariai turėtų sumažėti 369 tūkst. eurų. Įstatymo projektu siūloma atsisakyti perteklinio reikalavimo registro duomenų teikėjams, norint įregistruoti ūkį, kartu su teikiamais dokumentais pateikti ir popierines dokumentų kopijas. Įstatymo pakeitimo projektas artimiausiu metu turi būti pateiktas Vyriausybei.
Taip pat pažymėtina, kad tam tikri ŽŪM kompetencijos srities teisės aktų pakeitimų lemtas administracinės naštos sumažėjimas nebuvo apskaičiuotas dėl to, kad tie teisės aktai reglamentuoja paramos ūkininkams teikimą[footnoteRef:22]. Per 2019 m. supaprastintos paraiškų formos ir verslo planai, plečiamas supaprastintas išlaidų apmokėjimo taikymas, kai kuriems projektams trumpinamas kontrolės laikotarpis ir taikytinos sankcijos. Tokių teisės aktų sukeliamas administracinės naštos pokytis paprastai nevertinamas ir neįskaičiuojamas į bendrą administracinės naštos pokyčio rodiklį. Tačiau ūkio subjektams neabejotinai yra svarbios visos geresnio reglamentavimo iniciatyvos, taip pat ir tos, kurios lengvina verslo priėjimą prie finansavimo šaltinių. [22:  http://zum.lrv.lt/lt/administracines-nastos-mazinimas
] 


2.4. Išvados ir pasiūlymai
Apibendrinant administracinės naštos mažinimo rezultatus, tiek per praėjusius 2019 m., tiek per visą laikotarpį, per kurį yra skaičiuojamas administracinės naštos pokytis, t.y. nuo 2014 m., paminėtina, kad būtent per paskutinius dvejus metus galime matyti proveržį administracinės naštos mažinime. Tačiau tenka pripažinti, kad ne visos institucijos deda pakankamai pastangų, kad būtų ieškoma sprendimų identifikuoti teisės aktus, sukeliančius didžiausią administracinę naštą ūkio subjektams, todėl priimti keli teisės aktų pakeitimai, leidžiantys ženkliai sumažinti administracinę naštą, neretai yra pavieniai ir daugiau atsitiktiniai, o ne vertintini kaip kryptingų ir nuoseklių institucijų veiksmų rezultatas. Be to, vertinant institucijų, kurios didino ir kurios mažino administracinę naštą, per metus ar pusmečius, matome, kad paprastai institucijų, kurios mažino administracinę naštą yra vidutiniškai 2 kartus daugiau nei tų, kurios didino administracinę naštą. Taip pat pastebėtina, kad maždaug pusė iš administracinę naštą mažinančių institucijų, ją sumažina nereikšmingai. Atsižvelgiant į tai, manytina, kad būtina stiprinti administracinės naštos mažinimo mechanizmą, tiek EIMIN, tiek kitoms institucijoms skirti daugiau dėmesio administracinės naštos prevencijai ir nesustoti ieškoti priemonių, kuriomis būtų mažinama administracinė našta.
Vertinant ES fondų lėšomis finansuojamų projektų vykdymo patirtį, darytina išvada, kad su institucijomis reikia nuolat palaikyti ryšį ir joms priminti apie projektų metu parengtų pasiūlymų įgyvendinimą ir projekto rezultatų pasiekimo svarbą bei naudą, organizuoti susitikimus su ministerijų vadovybe, jeigu pasiūlymai nebeturi politinio palaikymo ir pan.
Įgyvendinant Krypčių 2018 – 2019 metams priemones, paminėtina, kad ENMIN nepasiekė reikšmingų administracinės naštos mažinimo rezultatų. Taip pat reikia pažymėti, kad SAM iki 2019 m. pabaigos nepavyko įgyvendinti visų suplanuotų teisės aktų pakeitimų. Planuojama pakeisti dar mažiausiai 6 teisės aktus, kurie sumažins administracinę naštą ūkio subjektams. 2019 m. ŽŪM kompetencijos srityje administracinės naštos sumažėjimą lėmė tik trijų teisės aktų pakeitimai. 
Pažymėtina, kad ENMIN, SAM ir ŽŪM pakeitė ir kitus teisės aktus, kurie supaprastino reikalavimus energijos vartotojams, energetikos įmonėms, asmens sveikatos priežiūros įstaigoms ir žemės ūkio subjektams, tačiau metodiškai šie pokyčiai negali būti įvertinti kaip keičiantys administracinę naštą (nėra galimybės apskaičiuoti pokyčio, vadovaujantis Administracinės naštos ūkio subjektams nustatymo metodiką arba teisės akto pakeitimo administracinės naštos pokytis yra minimalus, pvz., dėl nedidelio ūkio subjektų skaičiaus ar nežymaus reikalavimo pakeitimo). Šiems teisės aktų pakeitimams administracinės naštos pokytis nebuvo vertintas ir jie nėra įtraukti į šį priedą bei į 2019 m. bendrą administracinės naštos rodiklį.
Apibendrinant apie Kryptis 2018 – 2019 metams pateiktą informaciją, pažymėtina, kad jos buvo patvirtintos 2018 m. spalį, todėl atsakingoms institucijoms objektyviai galėjo pritrūkti laiko analizei ir būtiniems pakeitimams atlikti. Politiniai pokyčiai vienoje iš atsakingų institucijų taip pat lėmė dėmesio administracinės naštos mažinimui stoką. Apibendrinant tai, kas išdėstyta, EIMIN siūlo Vyriausybei pratęsti Krypčių vykdymą iki 2020 m. gruodžio 31 d., taip siekiant didesnių vykdymo rezultatų ir naudos.
Atsižvelgdami į tai, kad šios ataskaitos pateikimo metu verslas patiria itin neigiamus padarinius, susijusius su COVID-19 pandemijos pasekmėmis, EIMIN ekspertai šiuo metu analizuoja galimybes mažinti administracinę naštą labiausiai nuo karantino paskelbimo nukentėjusiems verslo sektoriams. EIMIN nuomone, Priemonių plano orientavimas į kelis aiškiai apibrėžtus sektorius pasiteisino, tačiau šioje situacijoje daugiau naudos atneštų ne vertikalus, t. y. pagrįstas kelių išskirtų institucijų veiksmais, o horizontalus priemonių planas, orientuotas į labiausiai paveiktus sektorius, pvz., grožio paslaugų teikėjus, sporto klubus, kurie neturi jokios galimybės vykdyti veiklos karantino metu. 
Apibendrintus pasiūlymus dėl horizontalaus priemonių plano EIMIN pateiks Vyriausybės kanceliarijai.













Institucijų indėlis mažinant administracinę naštą 2019 m., mln. eurų

Pardavimas	
Valstybinė maisto ir veterinarijos tarnyba	Sveikatos apsaugos ministerija	Finansų ministerija	Žemės ūkio ministerija	Ekonomikos ir inovacijų ministerija	kitos institucijos	9.23	2.2599999999999998	0.96699999999999997	0.56000000000000005	0.11	0.1	

Institucijų indėlis didinant administracinę naštą 2019 m., tūkst. eurų

Pardavimas	
Vidaus reikalų ministerija 	Aplinkos ministerija	Valstybinė mokesčių inspekcija	Kitos institucijos	392	80	3	0.3	


Reguliavimo naštos mažinimo pasiūlymai savivaldybėse, mln. eurų	
Vilniaus miesto savivaldybė	Kauno miesto savivaldybė	Klaipėdos rajono savivaldybė	Druskininkų savivaldybė	Visagino savivaldybė	4.33	0.13700000000000001	9.8000000000000004E-2	9.2999999999999999E-2	0.42299999999999999	

Administracinės naštos sumažėjimas, vykdant Krypčių priemones

Sales	561 381,85

Sveikatos apsaugos ministerija	Žemės ūkio ministerija	Energetikos ministerija	2302197.31	561381.85	23780.58	

image1.jpg




image2.jpeg
7.

EKONOMIKOS
IR INOVACIJU

MINISTERIJA




